b'\n_START_ARTICLE_\nRisto Karlsson\n_START_PARAGRAPH_\nRisto Perttu Karlsson (20. lokakuuta 1940 Tampere \xe2\x80\x93 20. hein\xc3\xa4kuuta 2006 Helsinki) oli suomalainen toimittaja ja kirjailija. H\xc3\xa4n oli Suomen dekkariseuran perustajaj\xc3\xa4sen. Karlsson kirjoitti veijariromaaneja ja salapoliisiromaaneja. H\xc3\xa4n m\xc3\xa4\xc3\xa4ritteli itsens\xc3\xa4 kirjailijana "lempe\xc3\xa4ksi anarkistiksi".  _NEWLINE_Karlsson aloitti toimittajanuransa Kouvolan Sanomista. Sen j\xc3\xa4lkeen h\xc3\xa4n oli toimittajana Warkauden Lehdess\xc3\xa4, Uudessa Suomessa, Kotipostissa ja Eeva-lehdess\xc3\xa4. Vuonna 1975 Karlsson siirtyi toimitusp\xc3\xa4\xc3\xa4llik\xc3\xb6ksi Seuraan._NEWLINE_Karlsson kuoli kotonaan 65-vuotiaana sairauskohtaukseen.'